b'\n_START_ARTICLE_\nVilniaus Gedimino technikos universiteto Statybos fakultetas\n_START_SECTION_\nKatedros\n_START_PARAGRAPH_\nFakultete veikia \xc5\xa1ios katedros:\n_START_SECTION_\nArchitekt\xc5\xabros in\xc5\xbeinerijos katedra\n_START_PARAGRAPH_\nKatedra \xc4\xafkurta 2000\xc2\xa0m. Pirmoji in\xc5\xbeinerin\xc4\x97s architekt\xc5\xabros specializacijos 17 bakalaur\xc5\xb3 laida i\xc5\xa1leista 2004\xc2\xa0m. 2008\xc2\xa0m. bendras katedros parengt\xc5\xb3 bakalaur\xc5\xb3 skai\xc4\x8dius pasiek\xc4\x97 105. Pirmoji architekt\xc5\xabros in\xc5\xbeinerijos specializacijos 11 magistr\xc5\xb3 laida buvo 2006\xc2\xa0m. 2008\xc2\xa0m. bendras katedros parengt\xc5\xb3 magistr\xc5\xb3 skai\xc4\x8dius buvo 31._NEWLINE_2008\xc2\xa0m. katedros pavadinimas pakeistas \xc4\xaf Architekt\xc5\xabros in\xc5\xbeinerijos katedr\xc4\x85._NEWLINE_Katedrai nuo jos \xc4\xafsteigimo vadovauja prof. habil. dr. Josifas Parasonis.\n_START_SECTION_\nDarbo ir gaisrin\xc4\x97s saugos katedra\n_START_PARAGRAPH_\n1985\xc2\xa0m. \xc4\xafsteigta Darbo ir aplinkos apsaugos katedra._NEWLINE_Pirmuoju katedros ved\xc4\x97ju buvo doc. dr. Petras \xc4\x8cyras. Jis katedrai vadovavo iki 2002\xc2\xa0m._NEWLINE_1995\xe2\x80\x931996\xc2\xa0m. keturis m\xc4\x97nesius katedrai vadovavo habil. dr. Romualdas Ma\xc4\x8diulaitis. Nuo 2002\xc2\xa0m. katedros ved\xc4\x97ju dirba doc. dr. Ritoldas \xc5\xa0ukys._NEWLINE_1995\xc2\xa0m. i\xc5\xa1leista pirmoji 19 absolvent\xc5\xb3 gaisrin\xc4\x97s saugos bakalaur\xc5\xb3 laida._NEWLINE_1995\xc2\xa0m. prie katedros \xc4\xafkurtas universitetinis \xc5\xbdmoni\xc5\xb3 saugos mokslo institutas. 1996\xc2\xa0m. Darbo ir gaisrin\xc4\x97s saugos katedroje prad\xc4\x97tos ergonomikos studijos. 2002\xc2\xa0m. prad\xc4\x97ti rengti saugos in\xc5\xbeinerijos magistrai._NEWLINE_Katedrai priklauso Darbo ir gaisrin\xc4\x97s saugos mokomoji laboratorija.\n_START_SECTION_\nGel\xc5\xbebetonini\xc5\xb3 ir m\xc5\xabrini\xc5\xb3 konstrukcij\xc5\xb3 katedra\n_START_PARAGRAPH_\n1922\xc2\xa0m. Lietuvos universiteto Technikos fakultete buvo \xc4\xafkurta tilt\xc5\xb3 katedra, kuriai buvo pavesta d\xc4\x97styti akmeninius, medinius, gele\xc5\xbeinius ir gel\xc5\xbebetoninius tiltus ir rengti projektus. Ji buvo artimiausia pagal profil\xc4\xaf Gel\xc5\xbebetonini\xc5\xb3 ir m\xc5\xabrini\xc5\xb3 konstrukcij\xc5\xb3 katedrai. Taryb\xc5\xb3 S\xc4\x85jungai okupavus Lietuv\xc4\x85, Statybos fakultete vietoje Tilt\xc5\xb3 katedros \xc4\xafkurta Tilt\xc5\xb3 ir gele\xc5\xbeini\xc5\xb3_NEWLINE_konstrukcij\xc5\xb3 katedra. Katedrai vadovavo doc. J. Kuodis._NEWLINE_1944 VDU Statybos fakultete buvo 14 katedr\xc5\xb3. Tarp j\xc5\xb3\xc2\xa0\xe2\x80\x93 gel\xc5\xbebetonini\xc5\xb3 konstrukcij\xc5\xb3 ir tilt\xc5\xb3 (vyr. d\xc4\x97st._NEWLINE_A. Rozenbliumas) bei Metalini\xc5\xb3 konstrukcij\xc5\xb3 ir tilt\xc5\xb3 (doc. A. Bistrickas). Vilniuje, KPI vakariniame skyriuje, atidarytame 1956\xc2\xa0m., gel\xc5\xbebetonini\xc5\xb3 konstrukcij\xc5\xb3 disciplina buvo d\xc4\x97stoma Statybos katedroje. Statybos katedra nuo 1965\xc2\xa0m. padalyta \xc4\xaf dvi: Miest\xc5\xb3 statybos (ved\xc4\x97jas doc. V. Kri\xc5\xa1\xc4\x8di\xc5\xabnas) ir Statybini\xc5\xb3 konstrukcij\xc5\xb3 (ved\xc4\x97jas prof. A. Kudzys)._NEWLINE_Pertvarkius KPI Vilniaus filial\xc4\x85 \xc4\xaf Vilniaus in\xc5\xbeinerin\xc4\xaf statybos institut\xc4\x85 (VISI), nuo statybini\xc5\xb3 konstrukcij\xc5\xb3_NEWLINE_katedros 1969\xc2\xa0m. atskirta jos dalis ir pavadinta Speciali\xc5\xb3j\xc5\xb3 konstrukcij\xc5\xb3 katedra (ved\xc4\x97jas prof. A. Rozenbliumas). Nuo 1972\xc2\xa0m. statybini\xc5\xb3 konstrukcij\xc5\xb3 katedra pavadinta Gel\xc5\xbebetonini\xc5\xb3 konstrukcij\xc5\xb3 katedra, kuri tapo vieninteliu koncentruotu moksliniu ir mokymo padaliniu gel\xc5\xbebetonini\xc5\xb3 ir m\xc5\xabrini\xc5\xb3 konstrukcij\xc5\xb3 srityje Lietuvoje. Tod\xc4\x97l 1998\xc2\xa0m. ji buvo pavadinta Gel\xc5\xbebetonini\xc5\xb3 ir m\xc5\xabrini\xc5\xb3 konstrukcij\xc5\xb3 katedra._NEWLINE_Katedrai priklauso Gel\xc5\xbebetonini\xc5\xb3 ir m\xc5\xabrini\xc5\xb3 konstrukcij\xc5\xb3 mokomoji laboratorija.\n_START_SECTION_\nGeotechnikos katedra\n_START_PARAGRAPH_\n1940\xc2\xa0m. Kaune, Vytauto Did\xc5\xbeiojo universitete, buvo \xc4\xafsteigta In\xc5\xbeinerin\xc4\x97s geologijos katedra, tai ir buvo Geotechnikos katedros veiklos prad\xc5\xbeia. 1970\xc2\xa0m. katedra perkelta \xc4\xaf VISI ir pavadinta Pagrind\xc5\xb3 ir pamat\xc5\xb3 katedra. 1992\xc2\xa0m. VGTU \xc5\xa1i katedra pavadinta Geotechnikos katedra._NEWLINE_Katedros ved\xc4\x97jai\xc2\xa0\xe2\x80\x93 prof. Mykolas Kaveckis (1950\xe2\x80\x931968), prof. Jonas \xc5\xa0imkus (1968\xe2\x80\x931980), prof. habil. dr. Antanas Alikonis (1980\xe2\x80\x931996), nuo 1996\xc2\xa0m.\xc2\xa0\xe2\x80\x93 doc. dr. Vincentas Stragys._NEWLINE_Bakalauro studijose d\xc4\x97stomos trys pagrindines geotechnikos disciplinos: in\xc5\xbeinerin\xc4\x97 geologija, grunt\xc5\xb3 mechanika, pagrindai ir pamatai. Skaitomos ir pasirenkamos specialiosios disciplinos. Katedroje yra geotechnikos specialyb\xc4\x97s doktorant\xc5\xabra. Katedros iniciatyva nuo 1968\xc2\xa0m. vyksta Baltijos geotechnikos konferencija._NEWLINE_Katedrai priklauso Geotechnikos mokomoji laboratorija ir Geotechnikos mokslo laboratorija.\n_START_SECTION_\nStatybini\xc5\xb3 med\xc5\xbeiag\xc5\xb3 katedra\n_START_PARAGRAPH_\nKatedra buvo \xc4\xafsteigta 1975\xc2\xa0m. Statybini\xc5\xb3 med\xc5\xbeiag\xc5\xb3 katedros ved\xc4\x97jais \xc4\xafvairiais jos veiklos laikotarpiais buvo: 1975\xe2\x80\x931986 ir 1990\xe2\x80\x931995\xc2\xa0m.\xc2\xa0\xe2\x80\x93 doc. dr. Albinas Gailius, 1986\xe2\x80\x931990\xc2\xa0m.\xc2\xa0\xe2\x80\x93 doc. dr. Algimantas Pranas Naujokaitis, 1995\xe2\x80\x931996\xc2\xa0m.\xc2\xa0\xe2\x80\x93 prof. habil. dr. Algimantas Kazragis, nuo 1996 met\xc5\xb3 iki dabar\xc2\xa0\xe2\x80\x93 prof. habil. dr. Romualdas Ma\xc4\x8diulaitis._NEWLINE_Katedrai priklauso Statybini\xc5\xb3 med\xc5\xbeiag\xc5\xb3 mokomoji laboratorija, kuri 2005\xc2\xa0m. buvo pavadinta Prano Juodel\xc4\x97s vardu.\n_START_SECTION_\nTilt\xc5\xb3 ir speciali\xc5\xb3j\xc5\xb3 statini\xc5\xb3 katedra\n_START_PARAGRAPH_\nStatybos fakultete 1997\xc2\xa0m. buvo prad\xc4\x97tos Energetikos ir transporto statybos studijos. 2001\xc2\xa0m._NEWLINE_prad\xc4\x97jo studijuoti pirmieji Tilt\xc5\xb3 ir viaduk\xc5\xb3 studij\xc5\xb3 programos magistrantai. 2001\xc2\xa0m. vasar\xc4\x85 \xc4\xafkurta_NEWLINE_nauja Tilt\xc5\xb3 ir speciali\xc5\xb3j\xc5\xb3 statini\xc5\xb3 katedra._NEWLINE_B\xc5\xabsimieji tiltininkai VGTU rengiami kaip plataus profilio statybininkai, jie studijuoja ne tik tiltus,_NEWLINE_bet ir kitus specialiuosius statinius bei pastatus, gali tobulinti \xc5\xbeinias tilt\xc5\xb3 pakraipos magistrant\xc5\xabroje._NEWLINE_Katedros ved\xc4\x97jas yra prof. habil. dr. Gintaris Kaklauskas.'